ZAPISNIK

s 28. sjednice Vijeća Gradske četvrti Črnomerec
održane 23. kolovoz 2023., s početkom u 18,00 sati u
Područnom uredu Črnomerec, Trg Francuske Republike 15,  soba broj 30/I
                       
Nazočni članovi Vijeća Gradske četvrti Črnomerec: Branko Ančić, Mislav Barišić, Lidija Božić, Tomislav Domes, Ivan Filipović, Josip Jelić, Dubravko Kezić, Maja Kočiš, Petar Kriste, Jere Meić, Sandra Popara Vučetić, Zdenka Sviben i Jelena Zenko Milović.
Nenazočni članovi Vijeća Gradske četvrti Črnomerec:  Arni Barišić i Ljiljana Peršinec,
Ostali nazočni: Snježana Ordanić, voditeljica Područnog odsjeka Črnomerec i Natalija Vidak, stručni referent za mjesnu samoupravu

Sjednicu otvara Branko Ančić, predsjednik Vijeća Gradske četvrti Črnomerec te pozdravlja sve prisutne.

Predsjednik konstatira da je prisutno 13  od ukupno 15 članova Vijeća, čime su stečeni uvjeti za raspravu i pravovaljano odlučivanje.

Vijeće prihvaća tekst Zapisnika 27. sjednice Vijeća, održane 18.07.2023.

Jednoglasno usvojen slijedeći
		              
		         
		                  dnevni red:
1. Prijedlog zaključka o prenamjeni sredstava „ostali nespomenuti rashodi poslovanja“
2. Prijedlog zaključka o upravljanju i održavanju jarbola na Trgu siječanjskih žrtava 1945.
3. Prijedlog kandidata za suce porotnike Županijskog suda u Zagrebu-Dragica Gizelov
4. Prijedlog akcijskog plana za poboljšanje kvalitete zraka na području Grada Zagreba za razdoblje   od 2023. do 2028.
5. Prijedlozi zaključaka sa sjednica Vijeća Mjesnih odbora


VMO Gornja Kustošija 
· Most Kustošijanska - Srednjak - pokretanje postupka uvrštavanja u javnoprometnu površinu te obnova istog
· Pčelički put – postava znaka ograničenja težine vozila
· Kustošijanska ulica - problem parkiranja vozila na nogostupu

VMO Kustošija – centar
· Shirley Helen Štedul, k.č. 1962/2, k.o. Vrapče Novo, očitovanje o mogućnosti raspolaganja
	
VMO Šestinski dol – Vrhovec
· I Vidovčica - postavljanje prometne signalizacije za smirivanje prometa  
· Uspostava nove autobusne linije 152 ( Kuniščak - Dedići - Šestinki trg )
                 
                      VMO „Ban Keglević“
· Međimurska ulica nasuprot kbr. 21 - uklanjanje spremnika

VMO Jelenovac
· Prijedlog zamjene prostora HZTK, Vinogradska 14 sa prostorom MO Jelenovac  u Ilici 181
· Vinogradska 28 - uklanjanje zelenog otoka
· Vinogradske stube - prijedlog nove regulacije prometa
· Ulica Višnjica 6 - rekonstrukcija javnog kanala odvodnje

VMO „Sveti Duh“
· Ulica Grada Gualdo Tadino 14 - popravak ili zamjena stepenica


6. Informacije, pitanja i prijedlozi:
· Zaključak o prijedlogu izgradnje doma zdravlja na području Gornje Kustošije,  očitovanje
· Dezinsekcija komaraca - odgovor Gradskog ureda za socijalnu zaštitu, zdravstvo, branitelje i osobe s invaliditetom
· Ilica, sadnja stabala - očitovanje
· Višnjica 6 - odgovor od Gradskog ureda za mjesnu samoupravu, promet, civilnu zaštitu i sigurnost
· Vrtlarska 6, održavanje stabala - odgovor


Ad 1. Prijedlog zaključka o prenamjeni sredstava „ostali nespomenuti rashodi poslovanja“

Predsjednik informira nazočne o predmetu rasprave i odlučivanja.
Vijeće jednoglasno donosi

ZAKLJUČAK 
o prijedlogu prenamjene sredstava 

1. Vijeće Gradske četvrti Črnomerec predlaže preraspodjelu sredstava unutar Financijskog plana Gradske četvrti Črnomerec za 2023. i Zaključka o izmjeni Financijskog plana Gradske četvrti Črnomerec, i to na način:
- smanjenje sredstava sa pozicije 3232  USLUGE TEKUĆEG INVESTICIJSKOG ODRŽAVANJA sa 550.100,00 eura na 509.100,00 eura
- povećanje sredstava na poziciji 3299 "OSTALI NESPOMENUTI RASHODI POSLOVANJA"  sa 5.300,00 eura na 46.300,00 eura.	
          2.  Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost na daljnje postupanje.




Ad 2. Prijedlog zaključka o upravljanju i održavanju jarbola na Trgu siječanjskih žrtava 1945.

Predsjednik informira nazočne o predmetu rasprave i odlučivanja.
Vijeće jednoglasno donosi


ZAKLJUČAK 
o upravljanju i održavanju jarbola za isticanje zastava na
Trgu siječanjskih žrtava 1945.  


 l.  Vijeće Gradske četvrti Črnomerec  je  raspravljalo o jarbolu i zastavi RH na Trgu siječanjskih žrtava 1945.
     koja se nalaze na javnoj površini uz spomenik. Na jarbolu je puknula sajla te se ne može izvjesiti zastava.  

2.   Obzirom da je upravljanje jarbolima za isticanje zastava u nadležnosti Gradskog ureda za  obnovu,
      izgradnju, prostorno uređenje, graditeljstvo i komunalne poslove, Vijeće predlaže da nadležni gradski  
      ured preuzme upravljanje jarbolima na predmetnoj lokaciji te iste uvrsti u program redovnog održavanja 
      javnih objekata.

3.   Ovaj te Zaključak biti dostavljen Gradskom uredu za obnovu, izgradnju, prostorno uređenje, graditeljstvo i  
      komunalne poslove, Sektoru za građenje komunalne infrastrukture i održavanje javnoprometnih površina,  
      javnih objekata i javne rasvjete, na  daljnje postupanje. 


Ad 3. Prijedlog kandidata za suce porotnike Županijskog suda u Zagrebu - Dragica Gizelov
Predsjednik informira nazočne o predmetu rasprave i odlučivanja.
Vijeće jednoglasno donosi
Z A K LJ U Č A K
o prijedlogu kandidata za suce porotnike
       Županijskog suda u Zagrebu

1. Vijeće Gradske četvrti Črnomerec za suca porotnika Općinskog kaznenog suda u Zagrebu predlaže:

1. Dragicu Gizelov, iz Zagreba, Trg Francuske Republike 9 

2. Ovaj Zaključak dostaviti će se Stručnoj službi Gradske skupštine Grada Zagreba.



Ad 4.  Prijedlog akcijskog plana za poboljšanje kvalitete zraka na području Grada Zagreba za
           razdoblje od 2023. do 2028.

Predsjednik obrazlaže predmet rasprave i odlučivanja te daje riječ Zdenki Sviben, koja informira vijećnike da se na području GČ Črnomerec nalaze dvije mjerne postaje za praćenje kvalitete zraka – Prilaz baruna Filipovića i Vinogradi.
Vijeće većinom od 9 glasova za  i 4 glasa protiv donosi

Z A K LJ U Č A K
o davanju mišljenja na Prijedlog akcijskog plana za poboljšanje kvalitete zraka na području Grada Zagreba za razdoblje od 2023. do 2028.

	1.
	Vijeće Gradske četvrti Črnomerec daje pozitivno mišljenje na Prijedlog akcijskog plana za poboljšanje kvalitete zraka na području Grada Zagreba za razdoblje od 2023. do 2028.   


	2.
	Ovaj će zaključak biti upućen Stručnoj službi Gradske uprave.






Ad 5. Prijedlozi zaključaka sa sjednica Vijeća Mjesnih odbora

a) VMO „Gornja Kustošija“ 

-   Most Kustošijanska – Srednjak,  pokretanje postupka uvrštavanja u javnoprometnu površinu 
    te obnova istog
Predsjednik informira nazočne o predmetu rasprave i odlučivanja.
Vijeće jednoglasno donosi
ZAKLJUČAK
        o prijedlogu pokretanja postupka uvrštavanja u javno prometnu površinu
 i obnovu mosta Kustošijanska ulica – Srednjak 

1. Vijeće je raspravljalo o zahtjevu za sanaciju mosta Kustošijanska ulica  – Srednjak. 

2. Vijeće traži da nadležan Gradski ured obnovu, izgradnju, prostorno uređenje, graditeljstvo, komunalne poslove i promet  pokrene postupak da se most u Kustošijanskoj ulici kod kbr. 239 – Srednjak evidentira kao javno prometna površina te se uvrsti u Programa  održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba za obnovu.  

3. Ovaj će Zaključak biti dostavljen Gradski ured obnovu, izgradnju, prostorno uređenje, graditeljstvo i komunalne poslove na daljnje postupanje. 


 - Pčelički put – postava oznake ograničenja težine vozila
Predsjednik informira nazočne o predmetu rasprave i odlučivanja.
Vijeće jednoglasno donosi
ZAKLJUČAK
        o prijedlogu postavljanja prometnog znaka „zabrana prometa za vozila čija ukupna masa prelazi određenu masu“  u ulici Pčelički  put  


1.  Vijeće je raspravljalo o zahtjevu stanara ulice Pčelički put  i Zaključku Vijeća Mjesnog odbora
     Gornja Kustošija kojim se traži postavljanje prometnog znaka  „zabrana prometa za vozila čija
     ukupna masa prelazi određenu masu“  jer je oštećen most te postoji mogućnost urušavanja. 

 2. Vijeće traži da nadležan Gradski ured obnovu, izgradnju, prostorno uređenje, graditeljstvo,  
      komunalne poslove i promet  pokrene postupak da se most u Kustošijanskoj ulici – Pčelički put
      evidentira kao javno prometna površina te se uvrsti u Programa  održavanja javnoprometnih 
      površina, javnih objekata,  javne rasvjete te izvanrednog održavanja nerazvrstanih cesta na 
      području Grada Zagreba za obnovu.  

 3. Vijeće predlaže, Sektoru za promet, da izda rješenje o postavljanju prometnog znaka  „zabrana 
      prometa za vozila čija ukupna masa prelazi određenu masu“. 

 4.  Ovaj će Zaključak biti dostavljen  Gradskom uredu za mjesnu samoupravu, promet, civilnu zaštitu
      i sigurnost i Gradski ured obnovu, izgradnju, prostorno uređenje, graditeljstvo i komunalne 
      poslove na daljnje postupanje. 







 - Kustošijanska ulica - problem parkiranja vozila na nogostupu
Predsjednik informira nazočne o predmetu rasprave i odlučivanja.
Vijeće većinom od 9 glasova za, 3 glasa protiv i 1 suzdržanim donosi

ZAKLJUČAK
        o prijedlogu postavljanja stupića u Kustošijanskoj ulici  


1.  Vijeće je raspravljalo o zahtjevu za postavljanje stupića u Kustošijanskoj ulici, od
     Graberja do br. 75, i Zaključku Vijeća Mjesnog odbora Gornja Kustošija kojim se 
     traži postavljanje stupića na jednoj strani  Kustošijanske ulice. Na taj način jednom
     stranom ulice omogućio bi se prolaz pješaka. 

2. Vijeće je suglasno sa Zaključkom Vijeća Mjesnog odbora te traži da se obilaskom 
     utvrdi na kojoj strani postoji mogućnost postavljanja stupića.  

4.  Ovaj će Zaključak biti dostavljen Gradski ured za mjesnu samoupravu, promet, civilnu
     zaštitu i sigurnost na daljnje postupanje. 


b) VMO „Kustošija - centar“

 - Shirley Helen Štedul, k.č. 1962/2, k.o. Vrapče Novo, očitovanje o mogućnosti raspolaganja
Predsjednik informira nazočne o predmetu rasprave i odlučivanja.
Vijeće jednoglasno donosi

Z A K LJ U Č A K
o očitovanju o mogućnosti raspolaganja k.č. 1962/2 k.o. Vrapče

1. Vijeće Gradske četvrti Črnomerec je razmotrilo dopis s prilozima, koje je dostavio Gradski ured za upravljanje imovinom i stanovanje, a kojim se traži očitovanje o  raspolaganju k.č. 1962/2 k.o. Vrapče u svrhu utvrđivanja građevinske čestice, i Zaključaka Vijeća Mjesnog odbora Kustošija – centar .

2. Vijeće podržava Zaključak Vijeća Mjesnog odbora Kustošije – centar te daje pozitivno mišljenje na raspolaganje k.č. 1962/2 k.o. Vrapče obzirom da za navedenu  česticu  vijeće nema  planiranih akcija.   

3. Ovaj Zaključak dostaviti će se Gradskom uredu za upravljanje imovinom i stanovanje na daljnje postupanje.  



c) VMO „Šestinski dol – Vrhovec“
  
 - I Vidovčica,  postavljanje prometne signalizacije za smirivanje prometa u ulici
Predsjednik informira nazočne o predmetu rasprave i odlučivanja.
Vijeće jednoglasno donosi
ZAKLJUČAK
        o prijedlogu prometne signalizacije za smirivanje prometa 
u ulici I Vidovčica  

1.  Vijeće je raspravljalo o zahtjevu stanara, ulice I Vidovčica od kbr. 22 do 29, kojim se 
                 traži postavljanje uspornika, i Zaključku Vijeća Mjesnog odbora Šestinski dol  -
                 Vrhovec, kojim se umjesto uspornika traži postavljanje vibracionih traka.  

    2.  Vijeće traži da Vijeće Mjesnog odbora sukladno Zaključku Vijeća Gradske četvrti  
         sa 9. sjednice, KLASA:024-08/22-02/82, UBROJ: 251-13-11-3-22-12 od  17. 
         veljače 2022., „dostavi za svaki uspornik/uzdignutu plohu se traži potpisna lista  
         građana u krugu od 50 m, anketu će provoditi članovi vijeća mjesnih odbora s 
         potpisom tko je proveo anketu“.   

     3.  Ovaj će Zaključak biti dostavljen Vijeću Mjesnog odbora Šestinski dol – Vrhovec 
         na daljnje postupanje. 


 -  uspostava nove autobusne linije 152 ( Kuniščak – Dedići - Šestinki trg )
Predsjednik informira nazočne o predmetu rasprave i odlučivanja.
Vijeće sa 12 glasova za i 1 protiv donosi

ZAKLJUČAK
o uvođenju autobusne linije 152 Kuniščak – Dedići – Šestinski trg

1. Vijeće je raspravljalo o upitima građana o uvođenju autobusne linije 152 Kuniščak – Dedići – Šestinski trg na temelju izjave koju su dali u medije iz Zagrebačkog električnog tramvaja.   

2. Vijeće traži očitovanje od ZET-a o izjavi da se uvodi autobusna linija Kuniščak – Dedići – Šestinski trg, obzirom da Vijeće nije upoznato s navedenim. 

3. Ovaj će Zaključak biti dostavljen Zagrebačkom električnom tramvaju, d.o.o.  na daljnje postupanje. 


d) VMO „Ban Keglević“ 

 - Međimurska ulica nasuprot kbr. 21 - uklanjanje spremnika
Predsjednik informira nazočne o predmetu rasprave i odlučivanja.
Vijeće j sa 9 glasova za i 4 protiv donosi

ZAKLJUČAK
o prijedlogu uklanjanja kontejnera u Međimurskoj ulici

1.  Vijeće je raspravljalo o Zaključku Vijeća Mjesnog odbora „Ban Keglević“ kojim se traži uklanjanje
      kontejnera u Međimurskoj ulici nasuprot kbr. 21 sa javne površine. 
      Kontejneri  su neuredni te se iz njih šire neugodni mirisi, a zgrada ima svoje dvorište gdje se mogu
      smjestiti. 

  2.  Vijeće podržava Zaključak te traži uklanjanje kontejnera.  
 
 3.  Ovaj će Zaključak biti dostavljen Zagrebačkom holdingu d.o.o. Podružnici Čistoća na daljnje postupanje. 


e)  VMO Jelenovac

- Prijedlog zamjene prostora HZTK, Vinogradska 14 s prostorom MO Jelenovac, Ilica 181
Predsjednik informira nazočne o predmetu rasprave i odlučivanja.
Vijeće sa 9 glasova za i 4 protiv donosi





ZAKLJUČAK
o prijedlogu zamjene poslovnog prostora Vinogradska cesta – Ilica

1. Vijeće je raspravljalo o Zaključku Vijeća Mjesnog odbora Jelenovac kojim se predlaže zamjena prostora koji koristi Vijeća mjesnog odbora na lokaciji Ilica 181 s prostorom na lokaciji Vinogradska cesta 14, koji koristi Hrvatska zajednica tehničke kulture.  

2. Vijeće podržava  Zaključak te ako postoje uvjeti zamjene prostora tako bi Vijeće Mjesnog odbora Jelenovac dobilo prostor na svom području.    

3. Ovaj će Zaključak biti dostavljen Gradski ured za upravljanje imovinom i stanovanje, Gradski ured za opću upravu i imovinsko-pravne poslove i Gradski ured za mjesnu samoupravu, promet, civilnu zaštitu i sigurnost na daljnje postupanje. 


- Vinogradska ulica 28, uklanjanje zelenog otoka
Predsjednik informira nazočne o predmetu rasprave i odlučivanja.
Vijeće sa 9 glasova za i 4 protiv donosi

ZAKLJUČAK
o prijedlogu uklanjanja zelenog otoka u Vinogradskoj cesti

 1.  Vijeće je raspravljalo o Zaključku Vijeća Mjesnog odbora Jelenovac kojim se traži uklanjanje zelenog
      otoka u Vinogradskoj cesti kod kbr. 28, obzirom da građani  spremnike ne koriste za razdvajanje otpada
      već otpad odlažu izvan spremnika.  

  2.  Vijeće podržava Zaključak te traži da  Čistoća ukloni spremnike. 
 
  3.  Ovaj će Zaključak biti dostavljen Zagrebačkom holdingu d.o.o. Podružnici Čistoća na daljnje postupanje. 



- Vinogradske stube, prijedlog nove regulacije prometa 
Predsjednik informira nazočne o predmetu rasprave i odlučivanja.
Vijeće sa 9 glasova za i 4 protiv donosi

ZAKLJUČAK
o prijedlogu nove regulacije prometa u ulici Vinogradske stube

1.  Vijeće je raspravljalo o peticiji građana ulice Vinogradske stube koji traže regulaciju jednosmjernog
     prometa u ulici te zaključcima Vijeća Mjesnog odbora Jelenovac i Šestinski dol – Vrhovec kojima se  
     podržava prijedlog građana.  

2. Vijeće je suglasno sa Zaključcima Vijeća Mjesnih odbora te traži uvođenje nove  jednosmjerne regulacije
    prometa u ulici Vinogradske stube. Prijedlog je da se promet odvija jednosmjerno od ulice Vinogradi prema
    ulici Vrhovec odnosno da se  zabrani skretanje iz ulice Vrhovec u Vinogradske stube kod kbr. 96.   

4.  Ovaj će Zaključak biti dostavljen Gradski ured za mjesnu samoupravu, promet, civilnu
     zaštitu i sigurnost na daljnje postupanje. 


-  Višnjica 6,  rekonstrukcija javnog kanala odvodnje   
Predsjednik informira nazočne o predmetu rasprave i odlučivanja.
Vijeće jednoglasno donosi 

ZAKLJUČAK
o prijedlogu rekonstrukcije stuba i javnog kanala u ulici Višnjica

 1.  Vijeće je raspravljalo o Zaključku Vijeća Mjesnog odbora Jelenovac kojim se traži rekonstrukcija javne  
      odvodnje u ulici Višnjica na temelju zahtjeva stanara ulice  na kbr. 6, kojem zbog puknuća kanalizacijske 
      cijevi voda ulazi preko temelja u kuću  te se kapilarno širi prema krovu.  

  2.  Vijeće podržava Zaključak te traži da  se rekonstrukcija stuba i komunalne infrastrukture,  u ulici Višnjica 
        uvrsti u Program održavanja javnih prometnih površina, građevina i uređaja javne namjene, javne rasvjete
        te izvanrednog održavanja nerazvrstanih cesta na području Grada Zagreba za 2024. i u Program 
        sanacije odvodnje Vodoopskrbe i odvodnje, d.o.o. 
 
  3.  Ovaj će Zaključak biti dostavljen Gradski ured obnovu, izgradnju, prostorno uređenje, graditeljstvo i  
       komunalne poslove i Vodoopskrbi i odvodnji, d.o.o.  na daljnje postupanje.

f) VMO „Sveti Duh“
	
 - Ulica Grada Gualdo Tadino 14,  popravak ili zamjena stepenica
Predsjednik informira nazočne o predmetu rasprave i odlučivanja.
Vijeće jednoglasno donosi
ZAKLJUČAK
        o sanaciji stuba u Ulici grada Gualdo Tadino  

1. Vijeće je raspravljalo o zahtjevu stanara Ulice grada Gualdo Tadino kojim se traži sanacija stuba na k.č. 2917/1 k.o. Črnomerec koje kroz šumu spajaju zgrade od kbr. 4 do 16. 

2. Vijeće podržava zahtjev te traži da se navedene stube saniraju kako bi ih građani mogli koristiti.   

3. Ovaj će Zaključak biti dostavljen Hrvatskim šumama na daljnje postupanje. 


Ad 6. Informacije, pitanja i prijedlozi:

Predsjednik čita informacije koje su vijećnici dobili:
- Zaključak o prijedlogu izgradnje doma zdravlja na području Gornje Kustošije,      očitovanje
- Dezinsekcija komaraca - odgovor Gradskog ureda za socijalnu zaštitu, zdravstvo, branitelje i osobe s
  invaliditetom
- Ilica, sadnja stabala - očitovanje
- Višnjica 6 - odgovor od Gradskog ureda za mjesnu samoupravu, promet, civilnu zaštitu i sigurnost
- Vrtlarska 6, održavanje stabala - odgovor


Sjednica je završila u 19,00 sati
Zapisnik sastavila: Roza Markoč
				
KLASA: 024-08/23-002/219
URBROJ: 251-13-11-3/001-23-2
Zagreb,  23.  kolovoza 2023.
			                                                                                                                     PREDSJEDNIK
        Vijeća Gradske četvrti Črnomerec
							                        Branko Ančić    

VGČ Črnomerec, 

Izvješće o glasanju 

Članovi Vijeća

Točka 

1.

Točka 

2.

Točka 

3.

Točka 

4.

most 

Kustošijan

ska

Pčelički 

put

Kustošija

nska

k.č. 

1962/2

I 

Vidov

čica

Autob. 

Linija 

152

Međi

murs

ka

zamje

na 

HZTK

Vinogr

adska 

28

Vinog

rad. 

Stube

Višnji

ca 6

Mislav Barišić

+ + + - + + - + + - - - - - +

Arni Barišić

Lidija Božić

+ + + - + + - + + + - - - - +

Tomislav Domes

+ + + + + + + + + + + + + + +

Ivan Filipović

+ + + - + + - + + + - - - - +

Josip Jelić

+ + + - + + 0 + + + - - - - +

Dubravko Kezić

+ + + + + + + + + + + + + + +

Maja Kočiš

+ + + + + + + + + + + + + + +

Petar Kriste

+ + + + + + + + + + + + + + +

Branko Ančić

+ + + + + + + + + + + + + + +

Jere Meić

+ + + + + + + + + + + + + + +

Ljiljana Peršinec

Sandra Popara Vucetić

+ + + + + + + + + + + + + + +

Zdenka Sviben

+ + + + + + + + + + + + + + +

Jelena Zenko Milović

+ + + + + + + + + + + + + + +

*  ZA=  +

    PROTIV=  —

   

    SUZDRŽAN=  0

    NIJE PRISUTAN= 

prekrižiti ime

Točka 5.

28 sjednica 23.8.2023.


